**OŠ „Vitomir Širola-Pajo“ Nedešćina**

**52231 Nedešćina**

**Nedešćina 103**

**RKDP: 10612 RAZINA: 31**

**MB: 03058867 ŠIFRA DJELAT: 8520**

**OIB: 11188537984 RAZDJEL:0**

**OBRAZLOŽENJE POLUGODIŠNJEG FINANCIJSKOG IZVJEŠTAJA**

**01.01.2021. – 30.06.2021.**

**1. SAŽETAK DJELOKRUGA RADA PRORAČUNSKOG KORISNIKA**

OŠ „VITOMIR ŠIROLA-PAJO“ NEDEŠĆINA obavlja djelatnost obrazovanja djece i mladih. Djelatnost se obavlja kao javna služba. Škola ostvaruje programe osnovnog obrazovanja za darovite učenike i učenike s teškoćama prema posebno propisanim nastavnim planovima i programima.

Škola ostvaruje i različite kulturne i športske programe kao obavezni dio odgoja i osnovnog obrazovanja.

Nastava se, redovna, izborna, dodatna i dopunska, izvodi prema nastavnim planovima i programima, koje je donijelo Ministarstvo znanosti, obrazovanja i športa, operativnim Godišnjem planu i programu rada škole te školskom kurikulumu za školsku godinu 2020./2021.

Školu polazi 165 učenika u 15 razrednih odjela u dvije školske zgrade.

U matičnoj školi organiziran je odgojno obrazovni rad za 119 učenika od I do VIII razreda raspoređenih u 8 razrednih odjela.

U PŠ Sv. Martin nastava je organizirana za učenike od I. do VIII. razreda koju polazi 46 učenika u 6 razrednih odjela od kojih je 1 kombinirani odjel, za učenike nižih razreda.

OŠ „Vitomir Širola-Pajo“ Nedešćina pokriva upisno područje koje obuhvaća sljedeća naselja: Nedešćina, Cere, Eržišće, Jurazini, Santalezi, Štrmac, Šumber, Vrećari, Boljevići i Veljaki za matičnu školu te Sv.Martin, Frančići, Snašići, Mali Golji, Mali Turini, Markoci, Paradiž, Ružići,Veli Turini, Županići, Barbići, Kunj, Kraj Drage i Stepančići za PŠ Sv.Martin.

Za učenike putnike osiguran je prijevoz do škole.

**2.**  **NAZIV PROGRAMA I VREMENSKO RAZDOBLJE TRAJANJA PROGRAMA**

**NAZIV AKTIVNOSTI: A210101 – Materijalni rashodi OŠ po kriterijima**

*Opis aktivnosti*:

Redovna djelatnost škola financirana je iz decentralizacije iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (38,00 kn), po broju razrednih odjela (300,00 kn); po broju zgrada škole ( 2.000,00 kn) godinu. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa. Iznos mjesečne dotacije iznosi 12.918,00 kn.

*Opći ciljevi:*

Podmirivanje materijalnih rashoda i tekućih izdataka u navedenom periodu

*Posebni ciljevi:*

Kvalitetno odvijanje nastave i sigurnost učenika i djelatnika škole

*Ostvareni ciljevi aktivnosti i pokazatelji uspješnosti realizacije tih ciljeva:*

Podmiruju se troškovi za službena putovanja, stručno usavršavanje, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja. Osigurava se pravovremeno obavljanje godišnjih i periodičnih ispitivanja prema posebnim propisima čime se pridonosi sigurnosti učenika i ostalih djelatnika u školi.U navedenom razdoblju utrošeno je 61.996,17 kn. Zbog situacije s korona virusom i smanjenja troškova službenih putovanja, uredskog materijala i ostalog iznos do pune mjesečne dotacije ukupno nije utrošen (15.511,83 kn).

**NAZIV AKTIVNOSTI: A210102 – Materijalni rashodi OŠ po stvarnom trošku**

*Opis aktivnosti*:

Decentralizirana sredstva za osnovne škole – ugovoreni prijevoz učenika i zdravstveni pregledi. Prijevoz učenika plaća se sukladno članku 69. Zakonu o odgoju i obrazovanju u osnovnoj i srednjoj školi. Svi zaposlenici Škole imaju pravo na sistematski pregled u vrijednosti od 500,00 kn po Temeljnom kolektivnom ugovoru za službenike i namještenike u javnim službama

*Opći ciljevi:*

Podmirivanje materijalnih rashoda i tekućih izdataka.

*Posebni ciljevi:*

Kvalitetno odvijanje nastave i sigurnost učenika i djelatnika škole.

*Ostvareni ciljevi aktivnosti i pokazatelji uspješnosti realizacije tih ciljeva*:

U prvom polugodištu prijevoz učenika je je smanjen zbog COVIDA 19, odnosno zbog održavanje škole na daljinu. Ukupan rashod za to razdoblje iznosio je 282.899,83 kn. Obavljeni su i zdravstveni pregledi za osam zaposlenika što iznosi 5.000,00 kn.

**NAZIV AKTIVNOSTI: A210103 – Materijalni rashodi OŠ po stvarnom trošku –drugi izvori*:***

*Opis aktivnosti :*

Izvor financiranja: Donacije za OŠ

*Opći ciljevi :*

Omogućiti nesmetano odvijanje odgojno-obrazovnog procesa.

*Posebni* ciljevi :

Učenicima i zaposlenicima omogućiti dobre uvjete kako bi što bolje obavljali svoje obveze.

*Ostvareni ciljevi aktivnosti i pokazatelji uspješnosti realizacije tih ciljeva:*

Do 30.06.2021. nije bilo prometa po navedenoj aktivnosti.

**NAZIV AKTIVNOSTI: A 210104 – Plaće i drugi rashodi za zaposlene OŠ**

Opis aktiovnosti:

Izvor financiranja – sredstva Ministarstva znanosti i obrazovanja

Opći ciljevi:

Na temelju Godišnjeg plana i programa rada škole, Školskog kurikuluma, te nastavnih i izvannastavnih aktivnosti, provodi se izrada Financijskog plana. Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene.

U izvještajnom razdoblju rashodi za plaće i materijalne troškove zaposlenika iznosili su 2.238.647,05 kn.

**PROGRAM: Redovna djelatnost OŠ iznad standarda**

**NAZIV AKTIVNOSTI: A210201 – Materijalni rashodi OŠ po stvarnom trošku iznad standarda**

*Opis aktivnosti:*

Rashodi za energente prikazuju se do iznosa prosječne godišnje potrošnje, a na bazi izračuna za prethodnu godinu. Za navedeno razdoblje utrošeno je 33.399,45 kn, za električnu energiju i nabavku loživog ulja.

Škola ima pokriveno osiguranje imovine, odgovornosti i nezgoda u navedenom razdoblju.

Za osiguranje imovine, odgovornosti i nezgoda u navedenom razdoblju utrošeno je 2.910,00 kn.

*Posebni ciljevi:*

Kvalitetno odvijanje nastave i sigurnost učenika i djelatnika škole

*Ostvareni ciljevi aktivnosti i pokazatelji uspješnosti realizacije tih ciljeva*:

Napominjemo da koliko god je moguće nastojimo racionalno koristiti energiju.

**NAZIV AKTIVNOSTI: A230106 – Školska kuhinja**

*Opis aktivnosti*:

Planirani su rashodi po realnoj procijeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči škole. Prehrana se izvodi u blagovaonici škole. U 15 razrednih odjela matične zgrade i PŠ organizirana je prehrana učenika. Uključeno je ukupno cca 90 učenika koji plaćaju 8,00 kn na dan.Za 18 učenika težeg materijalnog stanja i sa troje djece u obitelji troškove prehrane pokriva Općina Sveta Nedelja.Za dvoje učenika troškove školske marende podmiruje Grad Labin. U produženi boravak uključeno je 23 učenika. Troškove prehrane u produženom boravku snose roditelji. Cijena ručka je 15,00 kn po danu.

*Ostvareni ciljevi aktivnosti i pokazatelji uspješnosti realizacije tih ciljeva*:

Učenicima je pružena mogućnost ostvarivanja prava na topli obrok za vrijeme boravka u školi. Radi pridržavanja mjera o sprječavanju širenja virusa Covid 19 u školskoj godini 2020/2021 osigurana je suha marenda.

**NAZIV AKTIVNOSTI: A 230107 – Produženi boravak**

*Opis aktivnosti*:.

U matičnoj i područnoj školi organiziran je produženi boravak a troškove plaće učiteljica financira Općina Sveta Nedjelja.

Dnevno trajanje produženog boravka škola usklađuje s potrebama zaposlenih roditelja, te svojim organizacijskim i prostornim uvjetima.

*Opći ciljevi:*

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla.

*Posebni ciljevi:*

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cjeloživotno učenje.

*Ostvareni ciljevi aktivnosti i pokazatelji uspješnosti realizacije tih ciljeva*:

Za roditelje koji rade škola je omogućila uključivanje učenika u produženi boravak u matičnoj i područnoj školi. Učenici pišu domaće zadaće, zbrinuti su dok su dok roditelji rade, aktivno provode slobodno vrijeme, imaju organizirani ručak.

**NAZIV AKTIVNOSTI: A 230115 – ostali programi**

Opis aktivnosti:

Planirani namjenski prihodi od 20.000,00 kn koje bi financira Općina Sveta Nedjelja za nabavku didaktičke opreme i nastavnih sredstava, sufinanciranje izvan učioničke nastave, terenske nastave, posjete kinu i kazališnim predstavama izvan sjedišta škole.

Planirani namjenski prihodi od 10.000,00 kn koje bi donirao HEP temeljem projekta HE(L)P prijavljenog na Natječaj za dodjelu donacija ustanovama, udrugama i drugim organizacijama civilnog društva od Hrvatske elektroprivrede.

*Opći ciljevi :*

Omogućiti nesmetano odvijanje i unapređenje odgojno-obrazovnog procesa.

*Posebni ciljevi:*

Omogućiti kvalitetan rad škole i njeno funkcioniranje. Omogućiti nesmetano odvijanje nastavanog procesa, spriječiti te ukloniti nastale kvarove i oštećenja.

*Ostvareni ciljevi aktivnosti i pokazatelji uspješnosti realizacije tih ciljeva:*

Primljena su sredstva Hrvatske elektroprivrede u visini 10.000,00 kn koja će biti utrošena za literaturu potrebnu za rad i to edukativne slikovnice, interaktivne slikovnice, problemske slikovnice, razvojne priče i igre, terapeutske knjige, romani za djecu, edukativne knjige za djecu.

**NAZIV AKTIVNOSTI: A 230116 – Školski list, časopisi i knjige**

Opis aktivnosti:

Zakonom o udžbenicima i drugim obrazovnim materijalima za OŠ propisano je kako se sredstva za nabavu udžbenika za učenike OŠ osiguravaju u državnom proračunu.

Udžbenici su besplatni za sve učenike osnovnih škola.

Udžbenici su vlasništvo Škole pa su ih učenici dužni vratiti na kraju školske godine neoštećene.

U izvještajnom razdoblju ne bilježimo rashod za tu aktivnost, već se isti očekuje u drugom izvještajnom razdoblju 12-2021.

**NAZIV AKTIVNOSTI: A 230153 – Školska natjecanja**

*Opis aktivnosti*:

Cilj provođenja školskih natjecanja je da se individualnim, mentorskim i timsko - suradničkim radom omogući učenicima da s obzirom na različite interese i mogućnosti razviju afinitete prema različitim nastavnim predmetima i sadržajima Omogućiti djeci da kroz razne aktivnosti putem dodatne nastave pokažu svoja znanja i vještine. Namjenska sredstva općine Sveta Nedjelja za podmirivanje troškova dnevnica i službenog puta učitelja

*Opći ciljevi*:

Poticanje darovitosti kod učenika

*Posebni ciljevi:*

Poticanje izvrsnosti i darovitosti kod učenika, dodatni rad učitelja s učenicima koji pokazuju interes za određene nastavne sadržaje. Škola je dužna osigurati izbor dodatne nastave različitih sadržaja kako bi svatko pronašao ono što mu odgovara.

*Ostvareni ciljevi aktivnosti i pokazatelji uspješnosti realizacije tih ciljeva:*

Učenici se uključuju u dodatnu nastavu gdje im se pruža mogućnost samopotvrđivanja u raznim područjima te sudjeluju sa svojim mentorima na školskim i županijskim natjecanjima i smotrama i postižu dobre rezultate.

U izvještajnom razdoblju nisu nam dospjela nikakva sredstva za tu aktivnost.

**NAZIV AKTIVNOSTI: A 230184 – Zavičajna nastava**

Škola će se uključiti u projekt Zavičajne nastave tijekom 2021. godine. Planirani iznos je 7.000,00 kuna. Neutrošena sredstva za koje je produžen rok za realizaciju iznose 3.015,00 kn

*Opis aktivnosti*: Naziv projekta : Ljekovito bilje našeg zavičaja

*Opći ciljevi*:

Kroz istraživački rad, terensku nastavu, edukativne posjete, gostovanja te kreativno istraživanje proučiti I upoznati ljekovito bilje našeg zavičaja te mogućnosti njegovog korištenja u ljekovite svrhe.

*Posebni ciljevi:*

Upoznavanje I mogućnost uporabe bilja koje će učenici moći koristiti u školskoj kuhinji za pripremu jela, za izradu kozmetičkih proizvoda te nakita.

Ubrano bilje će se sušiti I spremiti u herbarij.

U polugodišnjem izvještajnom razdoblju 06-2021 utrošeno je 3.015,00 kn jer se zbog korona virusa ta aktivnost se nije mogla realizirati, kako je predviđeno, do kraja školske 2019/2020 godine.

**NAZIV AKTIVNOSTI : A 230199 - Školska shema**

*Opis aktivnosti:*

Namjenski prihodi koje financira Agencija za plaćanje u poljoprivredi, ruralnom razvoju i ribarstvu.

*Opći ciljevi:*

Promicanje uravnotežene prehrane i dobrih prehrambenih navika djece u odgojno-obrazovnim ustanovama..

*Posebni ciljevi:*

Omogućiti školskoj djeci dodatni obrok svježeg voća i povrća te mliječnih proizvoda.

*Ostvareni ciljevi aktivnosti i pokazatelji uspješnosti realizacije tih ciljeva:*

Ciljevi aktivnosti su u potpunosti realizirani u iznosu od 4.121,75 kn.

**NAZIV AKTIVNOSTI: A 230203 – Medni dani**

*Opis aktivnosti:*

Provodi na čitavom teritoriju RH u prvim razredima osnovnih škola na dan 9. prosinca – dan Sv. Ambrozija – zaštitnik pčela i pčelara.

*Opći ciljevi*:

Svrha Programa školskog mednog dana je educiranje djece i njihovih roditelja o važnosti konzumiranja meda u prehranu, a slijedom čega se osigurava stvaranje boljih uvjeta za pozicioniranje meda hrvatskih pčelinjaka na tržištu.

*Posebni ciljevi:*

Potreba za Programom proizlazi iz činjenice da je u ranoj razvojnoj fazi djece moguće oblikovati prehrambene navike djece s ciljem trajnog povećanja udjela meda u njihovoj prehrani.

*Ostvareni ciljevi aktivnosti i pokazatelji uspješnosti realizacije tih ciljeva:*

Ciljevi te aktivnosti ostvariti će se i biti evidentirani u drugo financijskom izvješću 12-2021,

jer se aktivnost provodi u listopadu tekuće godine.

**PROJEKT : MOZAIK 3**

*Opis aktivnosti:*

Projekt MOZAIK 3 je sufinanciran iz sredstava Europskog socijalnog fonda. Za ovu školsku godinu dobivena su bespovratna sredstava za projekt „MOZAIK 3“ .Osigurava se pomoć u nastavi za učenike s teškoćama u razvoju u osnovnoškolskim i srednjoškolskim odgojno-obrazovnim ustanovama u kojima je osnivač Istarska županija.

*Opći ciljevi:*

Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

*Posebni ciljevi:*

Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

*Ostvareni ciljevi aktivnosti i pokazatelji uspješnosti realizacije tih ciljeva:*

Zahvaljujući sredstvima iz programa osigurala su se sredstva za jednog pomoćnika za jednog našeg učenika koji je imao potrebu za istima. Time se olakšalo i poboljšalo njegovo integriranje i savladavanje u nastavnom procesu. U izvještajnom razdoblju utrošeno je 34.074,18 kn.

**Opremanje u osnovnim školama**

Decentralizirana sredstva za kapitalna ulaganja za OŠ:

*Opis aktivnosti:*

Kapitalna ulaganja u OŠ, financirano od decentraliziranih sredstava IŽ, u izvještajnom razdoblju utrošeno je 54.949,83 kn. Za nabavku školeskog namještaja – klupa i stolica utrošeno je 18.725,00 kn, a za sanaciju gromobranske instalacije utrošeno je 36.224,38 kn.

*Ostvareni ciljevi aktivnosti i pokazatelji uspješnosti realizacije tih ciljeva:*

Pokazatelji uspješnosti su nabavljena oprema i izvršeni radovi te zadovoljni učenici, roditelji i učitelji.

**NAZIV AKTIVNOSTI: K 240502 – Opremanje knjižnica**

Ministarstvo znanosti i obrazovanja za proračunske korisnike:

*Opis aktivnosti:*

Za opremanje školskih knjižnica OŠ obveznom lektirom i stručnom literaturom odobravaju se sredstva koja su planirana u Državnom proračunu RH. Kriterij za raspodjelu sredstava je broj učenika u OŠ koji se financiraju iz Državnog proračuna.

*Opći ciljevi:*

Sredstva su predviđena za nabavu knjiga za školsku knjižnicu

*Posebni ciljevi:*

Cilj je nabaviti lektiru koja je neophodna za održavanje nastavnog plana i programa.

*Ostvareni ciljevi aktivnosti i pokazatelji uspješnosti realizacije tih ciljeva:*

U izvještajnom razdoblju nije bilo nabavke lektire.

Klara Švraka, prof.